Identifica les entitats que hi ha en el text següent:
Laura Gozalves Pamplona (Alacant, País Valencià, 7 de setembre de 1973) coneguda artísticament com a Laura Pamplona, és una actriu, model i cantant valenciana. Filla de l'actriu Amparo Pamplona i neta del conegut guionista i periodista Clemente Pamplona. En la seva adolescència va patir un cop dur quan l'any 1989, el seu domicili va patir un incendi, en el qual va morir la seva germana Aitana, de 10 anys. Acabats els seus estudis secundaris, Laura va decidir estudiar Disseny, encara que aviat es va adonar que la seva veritable vocació era al món de la interpretació, per la qual cosa va decidir dedicar-s'hi. Es tracta sobretot d'una actriu de televisió, tot i que ha fet les seves incursions tant en el teatre com en el món del cinema. El seu debut professional va tenir lloc a la pantalla petita, quan va intervenir en la sèrie Todos los hombre sois iguales. Però si hi ha una sèrie que va fer popular a l'actriu aquesta és, sense cap dubte, Policías, en el corazón de la calle, en la qual va treballar des del 2000 al 2003. L'any 2003 va obtenir un paper fix en la sèrie Aquí no hay quien viva, en la qual va romandre fins a l'any 2005, i l'any 2009 va ser fitxada per participar en Los secretos de Laura. L'actriu ha participat encara en altres sèries, totes elles de gran audiència, com Hospital Central, Este es mi barrio o Hermanos y detectives. També ha protagonitzat alguna obra de teatre, com Mejor en octubre o Salir del armario. Pel que fa al cinema, no té un gran currículum, encara que l'hem vist en uns quants llargmetratges com A tiro limpio, ¿Quién dice que es fácil? o En fuera de juego. Ha treballat també en publicitat, així com en el món de la moda. A més, cal destacar la seva incursió en el món de la música des de l'any 2008, en què va formar un grup musical en què es trobava la seva parella, el músic Pedro Barceló. El seu projecte porta el nom de Sweet Wasabi, havent llançat un disc al mercat l'any 2009, amb el nom de Área de servicio, amb cançons la majoria en anglès i pertanyents a diferents gèneres musicals. L'actriu va ser nominada per la Unió d'Actors, l'any 2004, per al Premi a la millor actriu secundària de televisió, pel seu treball en la sèrie Aquí no hay quien viva. Quant a la seva vida personal està casada, amb el músic Pedro Barceló, amb qui té dos fills. La seva mare és l'actriu Amparo Pamplona i el seu avi el conegut guionista i periodista Clemente Pamplona.
Laura Gozalves Pamplona : artista_o_autor, Alacant : Entitat_Geopolítica, País Valencià : Entitat_Geopolítica, Laura Pamplona : artista_o_autor, Amparo Pamplona : actor_o_director, Clemente Pamplona : artista_o_autor, Laura : artista_o_autor, Todos los hombre sois iguales : programa, Policías, en el corazón de la calle : programa, Aquí no hay quien viva : programa, Los secretos de Laura : programa, Hospital Central : programa, Este es mi barrio : programa, Hermanos y detectives : programa, Mejor en octubre : cultura, Salir del armario : cultura, A tiro limpio : pel·lícula, ¿Quién dice que es fácil? : pel·lícula, En fuera de juego : pel·lícula, Pedro Barceló : artista_o_autor, Área de servicio : música, Sweet Wasabi : música, Unió d'Actors : organització